خنتي وكلتي مو انه بله انتي
ومو طركاعه بيه انتي بله انتي
الوكت صفر الج ظدي بلنتي
شجاج انتي وزرفتي الكول بيه
سواد صبغت من كلبج غرفتي
وشجالج ليش من دمي غرفتي
صرت مرجع الج كلتي غير افتي
اشو صدرتي فتواتج عليه
طيفك مشه ويانه خاوه لينه
ومنك حزن ناخذ خاوه لينه
جومته ابشرك خاولينه
لأن بيه نشفت من جيت اليه
الهي الروح ما تقتن بلهاي
شلون انساك يل طاريك بلهاي
تنشد هاي عينيعليك بل هاي
وترد هاي وتكل لهاي بيه
هواي احزان لبكلبي تراكم
وبعدتو هواي عن دربي تراكم
تفرح عيني لو رادت تركم
بس شلون تكدر ونتو بيه
رزن وعيونه تكتل وي رزنته
العمه لو شافه يبصر ويره زنته
كمهير انته ماكو ويرز انته
مثل نوثنك انه بزعلك عليه